മോന്സന്റെ പുരാവസ്തു ഉണ്ടാക്കിയത് മട്ടാഞ്ചേരിയിലും പൂച്ചാക്കലിലും നിര്മാതാക്കള് ഒളിവില് Latest പുരാവസ്തു ശേഖരവുമായി ബന്ധപ്പെട്ട് കോടികള് തട്ടിയ കേസില് അറസ്റ്റിലായ മോന്സണ് മാവുങ്കല് ക്രൈം ബ്രാഞ്ചിന് നല്കിയ മൊഴി പുറത്ത്.പുരാവസ്തുക്കള് എന്ന വ്യാജേന ഇയാള് പ്രദര്ശിപ്പിച്ചിരുന്നവയില് പല സാധനങ്ങളും ആലപ്പുഴയിലും എറണാകുളത്തും നിര്മിച്ചവയാണെന്നാണ് വിവരം. ആലപ്പുഴ ജില്ലയിലെ പൂച്ചാക്കല്, എറണാകുളം മട്ടാഞ്ചേരി തുടങ്ങിയ സ്ഥലങ്ങളില് വിവിധ വ്യക്തികളെക്കൊണ്ട് നിര്മിച്ച സാധനങ്ങളാണ് പുരാവസ്തുക്കള് എന്ന വ്യാജേന ഇയാള് കലൂരിലെ വീട്ടില് വെച്ചിരുന്നതെന്നാണ് റിപ്പോര്ട്ട്.ഇയാള്ക്ക് വ്യാജ പുരാവസ്തുക്കള് നിര്മിച്ചു നല്കാന് സഹായിച്ചവരില് പലരും ഒളിവിലാണെന്നാണ് റിപ്പോര്ട്ടില് പറയുന്നത്. മോണ്സണ് മാവുങ്കല് പണം തട്ടിയെന്നു കാണിച്ച് കൂടുതല് പേര് രംഗത്തു വരുന്നതിനിടെയാണ് മൊഴി സംബന്ധിച്ച വിവരങ്ങളും പുറത്തു വരുന്നത്. നിര്മാണത്തിനു ശേഷം ഇവ പുരാവസ്തുക്കളാണെന്ന പ്രതീതി വരുത്താനായി പഴക്കം തോന്നിക്കാന് ചില ജോലികളും ഇവയില് ചെയ്തിരുന്നു. ഇതിനു ശേഷമാണ് കൊച്ചിയില് കലൂര് ആസാദ് റോഡിലെ വീട്ടില് തയ്യാറാക്കിയ മ്യൂസിയത്തില് ഇവ സൂക്ഷിച്ചത്. പല വസ്തുക്കള്ക്കും നൂറ്റാണ്ടുകള് പഴക്കമുണ്ടെന്നായിരുന്നു ഇവിടെ സന്ദര്ശനത്തിനെത്തിയവരെ പറഞ്ഞു വിശ്വസിപ്പിച്ചിരുന്നത്. കൂടാതെ ഇയാള് വിവിധ വ്യക്തികളില് നിന്ന് പണം തട്ടാനായി എച്ച്എസ്ബിസി ബാങ്കിന്റെ പേരില് വ്യാജരേഖ ചമച്ചതായും കണ്ടെത്തിയിട്ടണ്ട്. ഇയാളുടെ കീഴിലുള്ള കലിംഗ കല്യാണ് ഫൗണ്ടേഷന് എന്ന സ്ഥാപനത്തിന്റെ പേരിലുള്ള അക്കൗണ്ടിലേയ്ക്ക് 2.62 ലക്ഷം കോടി രൂപയ്ക്ക് തുല്യമായ തുക ലണ്ടനില് നിന്ന് എത്തിയിട്ടുണ്ടെന്നു വിശ്വസിപ്പിക്കാനായിരുന്നു വ്യാജരേഖ ചമച്ചത്. ഈ രേഖയാണ് തട്ടിപ്പിന് ഉപയോഗിച്ചത്. പുരാവസ്തു വില്പനയുമായി ബന്ധപ്പെട്ട് വന്തുക അക്കൗണ്ടിലെത്തിയിട്ടുണ്ടെന്നും എന്നാല് വിദേശനാണ്യമാറ്റ നിയമം മൂലം ഈ തുക കുരുങ്ങിക്കിടക്കുന്നതിനാല് തനിക്ക് താത്കാലികമായി ചില സാമ്ബത്തിക പ്രതിസന്ധികള് ഉണ്ടെന്നുമായിരുന്നു ഇയാള് ഇടപാടുകാരെ വിശ്വസിപ്പിച്ചിരുന്നത്.ഇതിന്റെ മറവിലായിരുന്നു ഇയാള് കോടികള് തട്ടിയതെന്നാണ് കേസ്. English Summary : monsons archeology was made in mattancherry and poochakkal